C 167 A/4
HU
Az Európai Unió Hivatalos Lapja
2022.4.21.
4.
A VERSENYVIZSGA FELÉPÍTÉSE
4.1.
A versenyvizsga-eljárás menetének áttekintése E versenyvizsga szakaszai a következők: — Jelentkezés (lásd a 4.3.1.
szakaszt). — Feleletválasztós tesztek: szövegértési, matematikai-logikai és absztrakciós készséget felmérő tesztek, valamint nyelvi-szövegelemzési tesztek (lásd a 4.3.2.
szakaszt). — A pályázati feltételek teljesülésének ellenőrzése (lásd a 4.3.3.
szakaszt). — Értékelőközpont (assessment centre): általános készségeket felmérő tesztek (egy esettanulmány és egy készségalapú interjú), valamint a szakterületre vonatkozó teszt (lásd a 4.3.4.
szakaszt). — Az igazoló dokumentumok ellenőrzése és a tartaléklisták összeállítása (lásd a 4.3.5.
szakaszt).
A tesztek lebonyolítási módját (távoli elérés/személyes részvétel) és az egyéb szükséges részleteket és utasításokat a tesztekre való meghívólevélben határozzák meg.
A feleletválasztós tesztekhez, valamint az esettanulmányhoz a pályázónak időpontot kell foglalnia az EPSO-tól kapott utasítások szerint.
Az EPSO általában több időpontot ajánl fel a pályázónak a feleletválasztós tesztek kitöltésére, és egy időpontot az esettanulmány megírására.
Mind az időpont lefoglalására, mind a teszteken való részvételre korlátozott időszak áll rendelkezésre.
Amennyiben a tesztekre személyesen kerül sor, az EPSO biztosítja, hogy a pályázók vizsgákon való részvételének feltételei összhangban álljanak az illetékes népegészségügyi hatóságok (Európai Betegségmegelőzési és Járványvédelmi Központ/más nemzetközi/európai és nemzeti hatóságok) által megállapított ajánlásokkal. 4.2.
A versenyvizsga során használt nyelvek 4.2.1.
Nyelvi követelmények A versenyvizsgán részt vevő pályázónak mindkét alábbi feltételnek meg kell felelnie: a) az alábbi nyelvek valamelyikének alapos (C2 szintű) ismerete: észt, horvát, olasz, holland, lengyel, portugál.
Erre a nyelvre a továbbiakban „első nyelv”-ként hivatkozunk; b) az angol vagy francia nyelv kielégítő (legalább B2 szintű) ismerete.
Erre a nyelvre a továbbiakban „második nyelv”-ként hivatkozunk.
A fent jelzett minimális szintekre vonatkozó előírás a jelentkezési lapon kért valamennyi nyelvi készség (beszéd, írás, olvasás, valamint hallás utáni értés) tekintetében alkalmazandó.
E készségek leírását a Közös Európai Referenciakeret tartalmazza.
E versenyvizsga nyelvi követelményei figyelembe veszik az Európai Parlamentnél, az Európai Unió Tanácsánál, az Európai Bizottságnál, az Európai Unió Bíróságánál, az Európai Gazdasági és Szociális Bizottságnál és a Régiók Bizottságánál dolgozó nyelvi asszisztensek feladatkörének sajátosságait.
Az első nyelv esetében a választható nyelvek megfelelnek az intézmények azon fordítási vagy jogszabály-szövegező egységei célnyelvének, amelyek szövegeit gondozniuk kell.
A nyelvi asszisztenseknek ezért alaposan (C2 szint) ismerniük kell az első nyelvet annak érdekében, hogy elvégezhessék az adott nyelven megszövegezett vagy az arra a nyelvre lefordított, összetett (néhány esetben jogi) szövegek gondozását.
Az érintett szolgálatok által kezelt dokumentumok eredeti változatai többnyire angolul (például az Európai Parlamentben, az Európai Unió Tanácsánál vagy az Európai Bizottságnál) vagy franciául (az Európai Unió Bíróságánál) készülnek.
A felvételt hirdető intézménytől függően a versenyvizsgát követően felvett sikeres pályázóknak a dokumentumok első nyelven történő gondozása során ezeket a dokumentumokat kell referenciaként használniuk.